Държавен вестник, бр. 64, 2025 г., стр. 83

БРОЙ  64	
Д Ъ Р Ж А В Е Н  В Е С Т Н И К 	
СТР.  83   
преработени бюджетни прогнози във форма 
и по процедура, аналогични на посочените в 
Правила 7 и 8 по-горе, могат да бъдат подаде­
ни по всяко време през финансовата година.
Финансово правило 9.2. Решение, чието 
изпълнение води до допълнителни разходи, не 
се счита за прието от Конференцията, освен 
ако последната не е одобрила и съответните 
разчети за приходите.
Част III – Изпълнение на бюджета
Правило 10 – Правомощия
Финансово правило 10.1. Съгласно член II.2 
и V.3 от Споразумението и Правило 5.1 от 
Правилата за дейността, директорът на ЕОМБ 
изпълнява Общата програма и специалните 
проекти на Конференцията. Той/тя е обвър­
зан/а от указанията на Конференцията. Одоб­
рените от Конференцията бюджетни кредити 
представляват разрешение на директора на 
ЕОМБ да поема задълженията и да извършва 
плащания за целите, за които са одобрени 
бюджетните кредити, и до одобрените суми, 
както и да отправя искания за събиране на 
вноски от държавите членки в съответствие 
с Правило 13 по-долу.
Финансово правило 10.2. В течение на 
финансовата година Конференцията бива ин­
формирана от директора на ЕОМБ най-малко 
два пъти годишно за финансовото състояние 
на Конференцията и това на ЕОМБ. В слу­
чай че приходите, посочени в Правило 13, са 
по-малки от бюджетните кредити или ако 
разходите надвишават бюджетните кредити, 
директорът на ЕОМБ първоначално осигурява 
ограничаване на разходите. Конференцията 
взема решение за подходящите действия, които 
ще предприеме на следващото си заседание.
Правило 11 – Бюджетни кредити
Финансово правило 11.1. Прехвърлянето на 
бюджетни средства от директора на ЕОМБ от 
една глава на бюджета към друга е възможно 
за суми до 10 % от разпределението по гла­
вата, при условие че максималната сума е 
100 000 евро (подлежи на преразглеждане на 
всеки пет години). Прехвърлянията над тази 
сума подлежат на предварително одобрение 
от Конференцията.
Финансово правило 11.2. Бюджетните кре­
дити остават на разположение за следващата 
година до степента, в която са необходими за 
изпълнение на поетите задължения. В края 
на следващата финансова година Конферен­
цията взема решение за разпределението на 
оставащия баланс.
Правило 12 – Финансиране
Финансово правило 12. Разходите от бю­
джета на Конференцията се покриват от:
a) вноските на държавите членки;
b) дарения, премии, различни приходи 
и всякакви други средства, приети от 
Конферен­цията;
c) всички остатъци от средства, съот­
ветстващи на неразпределени бюджетни 
кредити в края на финансовата година, 
които се пренасят в бюджета за следва­
щата година и се използват за намаляване 
на вноската на държавите членки, освен 
ако Конференцията не реши друго.
Правило 13 – Вноски на държавите членки
Финансово правило 13.1. Държавите членки 
допринасят за разходите на Конференцията в 
съответствие с размера, който се определя от 
Конференцията съгласно условията на член VII 
от Споразумението, доколкото тези разходи 
не са покрити с други средства.
Финансово правило 13.2. След като Кон­
ференцията приеме бюджета, директорът 
на ЕОМБ информира държавите членки за 
размера на техните вноски.
Финансово правило 13.3. Годишните вноски 
на държавите членки може да се плащат на 
до четири (4) годишни вноски, както е дого­
ворено с директора на ЕОМБ.
Финансово правило 13.4. Вноската или 
първата от вноските, които трябва да бъдат 
направени на равни части за всяка година, се 
дължи не по-късно от 31 януари на съответ­
ната година, освен ако директорът на ЕОМБ 
не е разрешил отклонение от тази процедура 
във всеки конкретен случай.
Финансово правило 13.5. Лихва в размер 
7 % годишно се начислява върху частта от 
вноската на държавата членка, която не е 
платена четири (4) седмици след датата на 
падежа.
Финансово правило 13.6. След получаване 
на платените от държавите членки вноски 
те се осчетоводяват в счетоводната докумен­
тация, а директорът на EОМБ потвърждава 
получаването им.
Финансово правило 13.7. При приемането 
на нова държава членка или оттеглянето 
на държава членка директорът на EОМБ 
организира изчисляването на нов размер на 
вноските. Новият размер на вноските влиза 
в сила в началото на следващата финансова 
година, както е предвидено в член VII от 
Споразумението.
Финансово правило 13.8. Вноските на 
държавите членки се плащат в евро. Конфе­
ренцията може обаче с оглед на своите нужди 
да поиска те да бъдат платени изцяло или 
частично в друга валута.
Правило 14 – Ангажименти и плащания
Финансово правило 14.1. При изпълнение 
на бюджета директорът на ЕОМБ предприема 
всички необходими мерки, за да води отделно 
поетите задължения от изходящите плащания.
Финансово правило 14.2. Директорът на 
EОМБ гарантира, че всяко поето задължение 
е в съответствие с разпоредбите на бюджета, 
че условията му са в интерес на Конферен­
цията, че лицата, извършващи операцията,